open-index/open-wikipedia-markdown huggingface dataset:
Shani Davis

**Shani Earl Davis** (født 13. august 1982 i Chicago) er en amerikansk skøyteløper. Han deltok i Vinter-OL 2002 på det amerikanske kortbanelaget. 

I 2003 vant han det nordamerikanske mesterskapet i skøyteløp på 400-meters bane, og kvalifiserte seg dermed til deltakelse i VM. Han deltok her, men hevdet seg ikke i toppen. 

I 2004 tok han sølvmedaljen i VM etter landsmannen Chad Hedrick. I mars 2003 vant han 1500 meter i VM på enkeltdistanser i Seoul.

I januar 2005 ble han nordamerikansk mester for tredje gang på rad, og satte ny verdensrekord på 1500 meter (1.43,33). I februar 2005 vant han allround-VM i Moskva. Han ble dette året tildelt Oscarstatuetten.

Karrierens foreløpige høydepunkt er seieren på 1000 meter i OL 2006 i Torino.

Davis vant sprint-VM 2009 i Moskva og ble dermed den andre mannlige løperen gjennom tidene som har blitt verdensmester både i allround og sprint.

## Personlige rekorder

### Sammenlagt i [[Verdenscupen på skøyter|Verdenscupen]] i hurtigløp på skøyter

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.

## Referanser


## Eksterne lenker
* 
*  
*  (Gir feil info om OL-deltagelse i 2002 se tekst-info i sports-reference.com Shani Davis' profil-lenke)
;Hurtigløp
*  Shani Davis på Jakub Majerski's Speedskating database (Adelskalender distanser og sammenlagt)
*  Shani Davis på ISU sine nettsider. (distanseresultater)
*  Shani Davis på SpeedskatingResults.com (personlige rekorder og resultater)
* 
* 
*  Shani Davis på The-Sports.org (noen resultater)
*  Shani Davis på Effesport.nl (noen resultater, ikke komplett som gir feil personlige rekorder -oversikt)
* 
;Kortbaneløp
;Bilder
*  Bilder av Shani Davis på SpeedSkatingPhotos.info/DesgPhoto.com
Habanero (chili)

**Habanero** (*Capsicum chinense* Jacquin) (spansk, *fra [[Havanna]]*) er en skarp variant av chilipepper. Umoden er den grønn, mens fargen som moden frukt varierer. Den kan da være oransje og rød, og i noen tilfeller også hvit, brun eller rosa. En moden *habanero* er gjerne 2&ndash;6&nbsp;cm lang. Smaksstyrke er gitt i scovillegrader, og habaneroen ligger på 100&nbsp;000 til 350&nbsp;000 SHU. Til sammenlikning ligger verdens sterkeste chili, Carolina reaper-pepperen på 2&nbsp;200&nbsp;000 SHU, og paprika er den svakeste på 0 SHU.

*Habaneros* antas å stamme fra Cuba, og ble senere introdusert på Yucatán-halvøya i Mexico, der rundt  1500 tonn innhøstes hvert år. Ellers produseres den i Belize, Costa Rica og noen amerikanske delstater som Texas, Idaho og California.

## Ikke pepper
Selv om habanero er en variant av chilipepper, dreier det seg ikke om pepper i botanisk forstand. Den sterke smaken får ta ansvaret for navnebruken. I virkeligheten dreier det seg om en helt annen artsfamilie.

## Eksterne lenker
*
Matt Groening

**Matthew Abram Groening** (født 1954) er en amerikansk tegneserietegner og skaperen av animasjonsseriene *[[Simpsons]]*, *[[Futurama]]* og *[[Disenchantment (TV-serie)|Disenchantment]]*.

Tidligere i karrieren skapte Groening tegneserien *Life in Hell*, som fortsatt publiseres i mange aviser.

Groening hentet mange av navnene til TV-serien *Simpsons* fra sitt eget liv: foreldrene hans heter Homer og Margaret (Marge) og hans yngre søstre heter Lisa og Maggie. Andre navn i serien er hentet fra Groenings hjemby Portland i Oregon.

## Priser (utvalg)
* 2002: Reuben Award

## Referanser


## Eksterne lenker
* 
*  Intervju på Snpp
Norsk Terrier Klub

**Norsk Terrier Klub** *([[sic]])* (**NTK**) ble stiftet 18. desember 1933, og er topporgan for terriere i Norge.

Klubbens formålsparagraf lyder:

**KIubbens formål er på enhver tjenlig måte å arbeide for å fremme kjennskap til, bruk, avl og foredling av terriere*.

NTK er samarbeidende klubb med Norsk Kennel Klub (NKK) og er spesialklubb for følgende terrier-raser:

airedaleterrier, amerikansk staffordshireterrier, australsk terrier, bedlingtonterrier, borderterrier, bull terrier, cairn terrier, ceskyterrier, Dandie Dinmont terrier, engelsk toyterrier, glatthåret foxterrier, ruhåret foxterrier, irish glen of imaal terrier, irsk terrier, Jack Russell-terrier, kerry blue terrier, lakelandterrier, manchesterterrier, miniatyr bullterrier, norfolkterrier, norwichterrier, parson russell-terrier, sealyhamterrier,skotsk terrier, skye terrier, irish softcoated wheaten terrier, staffordshire bullterrier, tysk jaktterrier, welshterrier og west highland white terrier.

## Eksterne lenker
* NTKs hjemmeside
Guineapepper

**Guineapepper** eller **paradiskorn** *(Aframomum melegueta)* kommer fra Vest-Afrika og er en flerårig og opp til 1 meter høy urt i ingefærfamilien. Vekstens frø har tidligere blitt anvendt som en billigere erstatning for pepper.

## Referanser


## Eksterne lenker
*
Newsweek

***Newsweek*** var et ukentlig amerikansk nyhetsmagasin. Det var tidvis USAs nest største ukeblad etter ''Time'' og foran ''U.S. News & World Report''. Magasinet ble grunnlagt 17. februar 1933 under navnet *News&#8209;Week*. Det ble kjøpt opp av mediekonsernet The Washington Post Company i 1961. I oktober 2012 kunngjorde magasinet at det skal slutte å utkomme på papir og at det fra 1. januar 2013 går over til digitalt format under navnet *Newsweek Global*.

*Newsweek* ble utgitt i New York og distribuert over hele USA. Det utgis også egne versjoner på japansk, koreansk, polsk, russisk, spansk og arabisk, samt en engelskspråklig internasjonal utgave. I 2003 hadde magasinet et opplag på 4 millioner, inkludert 3,1 millioner i USA.

## Referanser


## Eksterne lenker
* 
*
Lagan (Nord-Irland)

**Lagan** (irsk: *Abhainn an Lagáin*, «elven i det lavtliggende distriktet»; ulster-skotsk:* Lagan Wattèr*) er en elv i Nord-Irland. Den er 86,1 km lang, og renner fra fjellet Slieve Croob i Down til Belfast, hvor den munner ut i Belfast Lough, et havinnløp fra Irskesjøen. Elven danner grense mellom grevskapene Antrim og Down.

Selv om navnet Belfast kommer fra det irske navnet *Béal Feirste*, munningen av Farset, har Lagan i moderne tid vært en viktigere og synligere elv i byen enn Farset. I 1994 ble et større sluseprosjekt som kunstig stabiliserer vannstanden i Lagan, *The Lagan Weir*, ferdigstilt.

## Referanser


## Eksterne lenker
*
Foyle

**Foyle** (irsk: *An Feabhal*) er en elv i Ulster i nordvest på øya Irland. Den renner gjennom grevskapet Londonderry, og ut i den store bukten Lough Foyle, et innløp fra Atlanterhavet, ved Londonderry by. Den renner fra sammenløpet av elvene Finn og Morne ved byene Lifford i grevskapet Donegal i republikken Irland og Strabane i grevskapet Tyrone i Nord-Irland. Herfra renner den til byen Derry, hvor den munner ut i Lough Foyle og til slutt Atlanterhavet. Den totale lengden av elven Foyle er 32 km. Elven skiller en del av grevskapet Donegal fra deler av både grevskapet Londonderry og grevskapet Tyrone. Distriktet i grevskapet Donegal som grenser til den vestlige bredden av elven Foyle er tradisjonelt kjent som Laggan. Dette distriktet omfatter landsbyene St. Johnston og Carrigans, som begge ligger ved bredden av elven.

## Navn
Klaudios Ptolemaios’ *Geographia* (100-tallet e.Kr.) beskrev en elvemunning kalt Ουιδουα (*Widua*, fra urindoeuropeisk **widhu*, «tre») som muligens *kan* henvise til elven Foyle, men merk at Ptolemaios hadde selv kun annenhånds kilder.

Det irske navnet er *An Feabhal* refererer til legendariske Febail, faren til den mytiske Bran.

## Navigasjon og turisme

Med tidevannet er Foyle er farbar med båt fra kysten til omtrent 16 km inn i landet. Den forlatte Strabane-kanalen fortsatte fra dette punktet ytterligere 6 km til Strabane. Trafikken på Foyle lenger sør enn den nordlige broen er nå mer eller mindre begrenset til fritidsbåter med en og annen tankbåt som kommer inn til raffineriet i den nordlige enden av byen. 

En tur på Foyle om bord på et lite cruiseskip kalt «Toucan One» ga en gang turister muligheten til å reise langs elven Foyle fra Derrys sentrum til Greencastle i grevskapet Donegal ved bredden av Lough Foyle. Men på grunn av mangel på finansiering har denne satsingen nå gått i stå. Et nordirsk prosjekt kalt Eden Project Foyle har til hensikt å bli en ny kulturell og miljømessig turistattraksjon langs elven mellom Derry og Londonderry. Det vil endre bredden av elven Foyle, forbinde eiendommene Boom Hall og Brook Hall og gi offentlig tilgang til tidligere utilgjengelig land.

## «Foyle søk og redning»

På grunn av tilstedeværelsen av tre broer over elven i Derry, velger noen mennesker å forsøke selvmord ved å hoppe ned i den dype og den raske strømmen i Foyle. «Foyle Search and Rescue» ble etablert som en veldedig organisasjon i juli 1993 og har tatt rollen som å beskytte menneskeliv i elven Foyle fra broene Craigavon ​​Bridge, Foyle Bridge og den nyåpnede Peace Bridge. Mellom 1993 og 2008 behandlet den mer enn 1000 mennesker i nød.

## Referanser


## Eksterne lenker
Sputnik

**Sputnik** kan vise til:

* En av flere russiske romsonder, deriblant:
** Sputnik 1, den første kunstige satellitten som ble sendt ut i verdensrommet
** Sputnik 2, det andre romfartøyet som ble sendt opp i bane rundt jorda
** Sputnik 19, det vestlige navnet på et romfartøy som mislyktes å nå Venus.
* Sputnik (nyhetsbyrå), et russisk statlig nyhetsbyrå
* Sputnik V COVID-19-vaksine, en vaksine mot COVID-19
* Sputnik (artist), den norske musikeren Knut T. Storbukås
* Sputnik (Murmansk), en bosetning i Murmansk oblast
* Sputnik (Vladikavkaz), en garnison i Nord-Ossetia
* TV 2 Sputnik, tidligere navn på TV 2 Play (Danmark)
Bann

**Bann** (irsk: *An Bhanna*, «Gudinnen») er en av de lengste elvene i Nord-Irland, dens lengde, Øvre og Nedre Bann kombinert, er 129 km. Imidlertid er den totale lengden på elven Bann, som også omfatter dens løp gjennom den 30 km lange innsjøen Lough Neagh 159 km. En annen lengde av elven Bann er 145 km. Elven slynger seg fra det sørøstlige hjørnet av Nord-Irland til nordvestkysten, og stopper i midten for å utvide seg til Lough Neagh. Banns nedslagsfeltet av vann har et område på 5 775 km2. Elven Bann har en gjennomsnittlig utslippshastighet på 92 m3/s. 

## Beskrivelse

Elven har spilt en viktig rolle i industrialiseringen i Nord-Irland, særskilt i linindustrien. I dag er fiske av laks og ål de viktigste økonomiske egenskapene til elva. Elven brukes gjerne som en skillelinje mellom de østlige og vestlige områdene i Nord-Irland, ofte kalt «Bann-skillet». Byer, råd og bedrifter «vest for Bann» blir ofte sett på som å ha mindre investeringer og offentlige utgifter enn de øst for. Det blir også sett på som et religiøst, økonomisk og politisk skille, med katolikker og irske nasjonalister i flertall i vest, og Ulster-protestanter og unionister i flertall i øst; og med finans- og industrihovedstaden Stor-Belfast i øst, med vest for Bann som mer preget av rurale områder med hovedsakelig landbruk.

Nedslagsfeltet i Lough Neagh drenerer 43 % av landmassen til Nord-Irland, samt noen grenseområder i republikken Irland, alt i Ulster. Elveverket DfI Rivers styrer vannstanden i innsjøen ved hjelp av en sperre ved Toome. Den nåværende dreneringsordningen ble utviklet av sivilingeniøren major Percy Shepherd og ble aktivert av lovebestemmelsen *Lough Neagh og Lower Bann Drainage and Navigation Act (Nord-Irland) 1955*. Nivåene er regulert mellom 12,45 meter og 12,6 meter over Ordnance Datum, som definert i Lough Neagh (Levels) Scheme 1955 (som korrigert).

## Historie
Klaudios Ptolemaios' *Geographia* på 100-tallet e.Kr. beskrev en elvmunning kalt for Αργιτα (Argita, "shining") som er siden blitt tatt til inntekt for å referere til elven Bann., referring to the Bann.

Ifølge akademikeren C. Michael Hogan er elvdalen til Bann og dens omgivelser et bosetningsområde for noen av de første menneskelige ankomstene til Irland etter siste istids maksimum.

Det finnes også en elv med samme navn i republikken Irland som renner sør for Dublin i grevskapet Wexford.

## Referanser


## Litteratur
* Cumberlidge, Jane (2002): *The Inland Waterways of Ireland*. Imray Laurie Norie and Wilson. ISBN 978-0-85288-424-9.
* Delany, Ruth (2004): *Ireland's Inland Waterways*. Appletree Press. ISBN 978-0-86281-824-1.
* McCutcheon, W.A. (1965): *The Canals of the North of Ireland*. David and Charles. ISBN 978-0-7153-4028-8.

## Eksterne lenker
*«Upper Bann», *Discover Northern Ireland*
*«Lower Bann», *Discover Northern Ireland*
*«Waterways Ireland», informasjon om Lower Bann
* Rivers Agency
Jalapeño

**Jalapeño** er et sterkt krydder som kommer fra en liten til middels chilipepperfrukt som er variant av den botaniske arten *Capsicum annuum*.

Sammenlignet med annen chilipepper hører dette krydderet hjemme i den mildere delen av skarphetsskalaen. Den rangeres fra 2&nbsp;500 til 8&nbsp;000 på Scovilleskalaen. 

Denne chilien har navn etter den meksikanske byen Xalapa de Enríquez, som også blir stavet *Jalapa*. Den brukes ofte nedlagt i lake. Røkt jalapeño kalles chipotle.
Ají

**Ají** er et sterkt krydder laget av den art av chilipepperen som kalles *Capsicum baccatum*. Det gror i mange deler av Sør-Amerika, ikke minst i Peru. Størrelsen på frukten, den delen av planten som omdannes til krydder, blir inntil 10 cm lang. Fargen er gul eller rød. På Scovilleskalaen, som måler skarphet, ligger styrken på mellom  10&nbsp;000 og 15&nbsp;000.

Det finnes svært mange varianter av Ají.


File:Capsicum bacatuum flower.jpg
File:C baccatum lemon drop fruit.jpg
Malagueta

**Malagueta** er et sterkt krydder som kommer fra en liten chilipepperfrukt som er variant av den botaniske arten *Capsicum annuum* (varianten *pendulum*). Fargen er grønn som umoden; som moden er den rød.

Den er kjent fra Brasil, rangeres med over 50&nbsp;000 på Scovilleskalaen.
Rocotopepper

***Capsicum pubescens*** er en domestisert art i paprikaslekten. Fruktene er varianter av chilipepper som kalles **rocoto** eller **locoto** i Bolivia der de sannsynligvis ble domestisert for flere tusen år siden. Den regnes som en av de eldste domestiserte plantene i Amerika. Det var den vanligste paprikafrukten i bruk blant inkaindianerne for omkring 500 år siden.

## Utbredelse
Idag dyrkes den for det meste i småskala i Andesfjellene, fra Chile til Colombia.

## Beskrivelse
Det vitenskapelige artsepitetet *«pubescens»* betyr «håret», noe som er karakteristisk ved denne arten. Den har også mørke lilla blomsterkroner og heterostyle blomster. Frukten er et bær. Frøene er brunsvarte til svarte.

### Folkelige navn
Det finnes sorter med røde og gule frukter. På grunn av den karakteristiske formen på fruktene kalles den *chile manzano* eller *chile péron* i Mexico, som oversatt betyr henholdsvis «eple-» eller «pære-chili». Andre steder i Mexico går den under navnet *chile caballo* som betyr «hestepepper». De gule variantene kan kalles *canarios*, som betyr «kanarifugler».

Selv om arten ikke vokser vilt er den nært beslektet med de ville artene *C. cardenasii* og *C. eximium*. Den sistnevnte hybridiserer gjerne med *C. pubescens*.

## Bruk
Rocoto-pepperen kan bli meget skarp i smaken, med verdier på fra  til  og høyere på Scovilleskalaen. Capsicinet i fruktene er av en unik karakter som gir følelsen av at den er sterkere enn habanero.

## Galleri

Fil:Capsicum pubescens flower.jpg|blomsten
Fil:Rocoto.jpg|frukten gjennomskåret
Fil:Rocoto2.jpg|røde frukter
Fil:Cap1033-botao1.jpg|kraftig behåring
Fil:Capsicum pubescens flower bud.JPG|blomsterknopp
Fil:Capsicum pubescens 6weeks.jpg|6 uker etter såing
Fil:Peru - Cusco 098 - Peruvian rocoto peppers (7360325120).jpg|gule frukter


## Referanser




## Eksterne lenker
*
Coleraine

**Coleraine** (irsk: *Cúil Rathain*) er en by og verdslig sogn nær munningen av elven Bann i grevskapet Londonderry i Nord-Irland. Den ligger 89 km nordvest for Belfast og 48 km øst for Derry, som begge er forbundet med hovedveier og jernbaneforbindelser. Byen er en del av distriktet Causeway Coast and Glens. I henhold til folketellingen i 2021 har byen en befolkning på 24 483 innbyggere.

## Steder av interesse

Østsiden av byen utmerker seg med skogsområdet Mountsandel Forest, hvor Mount Sandel-borgen, et forhistorisk befestning fra jernalderen. Borgen kan nås via Mountsandelskogen, den nærmeste inngangen er siden nær Coleraine tinghus. Det er et annet borg omtrent to mil sør for Mountsandel nær den lille landsbyen Loughan.

Det har blitt antydet at det samme området *kan* være det eldste stedet for menneskelig bosetning i Irland. Her ble det avdekket trehus fra anslagsvis 7000 f.Kr., som er enda eldre, det vil si fra steinalderen, nærmere bestemt mesolittisk tid. 

Coleraine ligger nær turistruten Causeway Coast, og tiltrekker seg over 2 millioner årlige besøkende. Det bemerkelsesverdige Giant's Causeway er et verdensarvsted utpekt av UNESCO, ligger en 25-minutters busstur unna. Destillerilandsbyen Bushmills betjenes av busser fra byen, og det går et smalsporet damptog om sommeren fra Bushmills til Giant's Causeway. Nord for Coleraine ligger også den naturskjønne kystbyen Portstewart, med en sandstrand og turstier langs kysten. Portrush er en del av bykommune (Borough). Nord-vest for Coleraine ligger den lille landsbyen Castlerock, med en strand som egentlig er en fortsettelse av stranden ved Portstewart, atskilt av munningen av elven Bann.

## Referanser


## Se også
* Grevskapet Coleraine

## Eksterne lenker
* 
* Activ Coleraine – en online guide til Coleraine
Coleraine (distrikt)

**Coleraine** (irsk **Cúil Raithin**) er et distrikt i Nord-Irland. Det dekker deler av grevskapene Londonderry og Antrim, og administreres fra byen Coleraine.

## Byer og landsbyer

*Coleraine
*Garvagh
*Kilrea
*Portrush
*Portstewart

## Se også

*Grevskapet Coleraine
Peruansk villpepper

**Peruansk villpepper** eller **Río Mantaro-pepper** (*Capsicum tovarii*) er en viltvoksende nær slektning av *[[Capsicum pubescens]]*. Peruansk villpepper foretrekkes ikke ved produksjon av chilipepper; *Capsicum pubescens*-artens rocotopeppervarianter er langt mer populære som krydder. 

## Ikke pepper
Den sterke smaken får ta ansvaret for at planten omtales som om det var en peppervariant. I virkeligheten hører den botanisk til en helt annen artsfamilie.

## Eksterne lenker
*
Portrush

**Portrush** (irsk: *Port Rois*, «havn på odden») er en by i grevskapet Antrim i Nord-Irland. Den er en kystby, med turisme som viktigste næringsvei. Den er nabo til feriestedet Portstewart. Det er blant annet åpnet et stort badeland, *Waterworld*. I den ene enden av den lange sandstranden har bølgene skapt uvanlige former i den myke kalksteinen, blant annet den mer enn femti meter lange hulen «Katedralgrotten» (*Cathedral Cave*). Hoveddelen av gamlebyen, også jernbanestasjonen så vel som de fleste hoteller, restauranter og barer, er bygget på en 1,6 km lang halvøy, Ramore Head. Den hadde en befolkning på 6150 mennesker ved folketellingen i 2021.

Området Portrush, med sine utmerkede naturlige forsvar, fikk sannsynligvis en fast bosetning en gang på 1100- eller 1200-tallet. En kirke er kjent for å ha eksistert på Ramore Head på dette tidspunktet, men ingen del av den finnes nå. Fra opptegnelsene om den pavelige skattleggingen i 1306 ser Portrush-kirken, og i forlengelsen av landsbyen, ut til å ha vært rimelig velstående.

Mange av studentene ved University of Ulster i Coleraine bor i Portrush. 

Royal Portrush Golf Club er internasjonal kjent, og den eneste golfklubben utenfor øya Storbritannia som har arrangert The Open Championship i 1951 og 2019 

## Referanser


## Eksterne lenker
* 
*
Menneskebasert innhenting

**Menneskebasert innhenting** (**MI**; engelsk: *human intelligence*, HUMINT) er en etterretningsdisiplin som baserer seg på innsamling av informasjon ved å utspørre eller spore personer, eller ved å benytte spesielle teknikker for å få noen til å avsløre informasjon. Blant kjente organisasjoner som beskjeftiger seg med HUMINT er Central Intelligence Agency og Secret Intelligence Service. KGB var i sin tid også engasjert i HUMINT og etablerte forkortelsen *MICE* som huskeregel for standard fremgangsmåte:

**Money* &ndash; å kjøpe seg frem til at en person gir informasjon.
**Ideology* &ndash; å snu en persons misnøye med sitt eget lands system til egen fordel.
**Compromise* &ndash; å lure personen inn i en kompromitterende situasjon. (Utpressing)
**Ego* &ndash; å henvende seg til personer som føler de fortjener bedre behandling enn de får, og/eller få dem til å føle seg mer viktig.

NATO definerer HUMINT som «en kategori etterretning som kommer fra informasjon innsamlet fra personer». Typiske HUMINT-aktiviteter er utspørring og samtaler med personer som har tilgang til etterspurt informasjon.  

Folk som driver med dette, kaller ikke seg selv ikke hemmelige agenter eller spioner. Som regel brukes den engelske forkortelsen HUMINT-operatør, men på norsk brukes også MI-operatør.

Måten MI blir utført på, er diktert fra offentlig protokoll og hva slags kilder personen har tilgang til. Dette trenger ikke være hemmelige kilder, og mesteparten av HUMINT-aktiviteten foregår uten å involvere klandestin virksomhet. Både kontraetterretning og MI kan likevel inkludere klandestin MI og operasjonsteknikker som hører med slik virksomhet, og her går grensa til spionasje.

MI kan benytte andre kilder utenom spionvirksomhet, som diplomater (egne og allierte), militærattachéer, Frivillige organisasjoner, krigsfanger, flyktninger, asylsøkere, turister og forretningsreisende.

## MI i spionasje
Spionasje er innsamlet informasjon fra folk som enten har stor tillit hos fienden selv, eller har kontakt med folk som nyter slik tillit. Prosessen med å rekruttere slike individer og videre støtte og forsyning til disse krever som regel agenter.

## Referanser
Møre bispedømme

**Møre bispedømme** er et bispedømme i Den norske kirke som omfatter menighetene i Møre og Romsdal, med Molde domkirke som bispesete. Det er delt i seks prostier, 32 kirkelige fellesråd og 97 kirkesokn, og er fra 2008 ledet av biskop Ingeborg Midttømme.

Bispedømmet ble opprettet 18. september 1983 da de tre prostiene på Sunnmøre ble overført fra Bjørgvin bispedømme, og de to prostiene på Nordmøre og de to i Romsdal fra Nidaros bispedømme. Før dette var Møre og Romsdal det eneste fylket i landet som var delt mellom to bispedømmer, hvilket gikk helt tilbake til 1622 da Sunnmøre ble overført fra Nidaros til Bjørgvin.

Bispedømmet heter «Møre» selv om det også omfatter Romsdal og kommer av et kompromiss der Sunnmøre, med cirka halvparten av innbyggerne, aksepterte at bispesetet ble lagt til Molde, fremfor Ålesund, mot at Romsdal ikke ble med i navnet.

Møre bispedømme har også et aktivt ungdomsråd, som består av ungdommer bosatt innenfor bispedømmets grenser. Disse velges på bispedømmets Ungdomsting blant delegater fra menighetene og ungdomsorganisasjonene. Ungdomsrådet fungerer som et rådgivende organ til bispedømmerådet og biskopen i ungdomsspørsmål, og som en ressurs for menigheter, da ungdomsrådet også arrangerer inspirasjonssamlinger og kurs for ungdommer i menigheter tilknyttet bispedømmet.

## [[Prosti]]er i Møre bispedømme
*Molde domprosti
*Søre Sunnmøre prosti
*Nordre Sunnmøre prosti
*Indre Romsdal prosti
*Ytre Nordmøre  prosti
*Indre Nordmøre prosti

## Biskoper i Møre

*Ole Nordhaug 1983–1991
*Odd Bondevik 1991–2008
*Ingeborg Midttømme 2008–

## Ungdomsrådet i Møre bispedømme
Ungdomsrådet er et rådgivende organ for Møre bispedømmeråd og Møre biskop i ungdomsspørsmål. Ungdomsrådet består av maksimalt seks medlemmer og to varamedlemmer fra menighetene og to medlemmer og ett varamedlem fra ungdomsorganisasjonene i fylket. Rådet sender også to delegater til Ungdommens kirkemøte.

Én gang i året avholdes Ungdomstinget, som er det øverste organet i ungdomsstrukturen i bispedømmet. De siste årene har dette blitt avholdt sammen med festivaler arrangert av de kristelige organisasjonene, som NMS U og KFUK-KFUM. Her legger ungdomsrådet frem sin årsrapport, de viktigste sakene diskuteres i plenum eller i grupper, og det avholdes valg. I dette valget velges ca. halvparten av ungdomsrådet hvert år, slik at en har en viss kontinuitet i arbeidet. Som medlem sitter man i to år, mens varamedlemmer kun sitter i ett. Hver menighet og ungdomsorganisasjon i bispedømmet kan sende to delegater med tale- og stemmerett, og eventuelt flere med observatørstatus. Lederen i ungdomsrådet velges internt ved første møte etter Ungdomstinget.

## Prosti
Møre bispedømme har følgende prosti: 
*Molde domprosti
*Søre Sunnmøre  prosti
*Austre Sunnmøre prosti
*Nordre Sunnmøre prosti
*Indre Romsdal prosti
*Ytre Nordmøre  prosti
*Indre Nordmøre prosti

## Se også
*Liste over sogn i Møre bispedømme
*Liste over norske biskoper

## Eksterne lenker
*
Coleraine (grevskap)

**Coleraine** var et grevskap i dagens Nord-Irland. Det var det eneste av de opprinnelige 32 grevskapene som ble avskaffet før det 20. århundre. 

Det ble opprettet av John Perrot i 1585, under Elisabeth I av England, og lå mellom elvene Bann og Foyle. Det skulle egentlig administreres fra byen Coleraine, men tinghuset og fengselet, de første offentlige bygningene, ble i stedet reist i Desertmartin. Engelskmennene hadde i den første tiden liten kontroll over området, men i 1607 ble nesten all eiendom i grevskapet konfiskert fra de irske eierne. I 1609 ble det gitt til laugene i City of London, og bosetningen i Ulster startet i området. 

I 1613 ble Coleraine og deler andre grevskaper innlemmet i det nyopprettede grevskapet Londonderry.
Limavady

**Limavady** (irsk: *Léim an Mhadaidh*, «hundesprang»)er en by og kjøpstad i grevskapet Londonderry i Nord-Irland med fjellet Binevenagh (385 m) i bakgrunnen. Limavady er lokalisert 27 km øst for Derry og 23 km sørvest for Coleraine, og ligger innenfor bykommunen (*borough*) Causeway Coast and Glens. I henhold til folketellingen i 2021 har den en befolkning på 11 279 innbyggere. I løpet av de 40 årene mellom 1971 og 2011 ble Limavadys befolkning nesten doblet.

Limavady og dens omkringliggende bosetninger stammer fra keltiske røtter, selv om ingen er sikre på den nøyaktige datoen for Limavadys opprinnelse. Anslag stammer fra rundt 5 e.Kr. Tidlige opptegnelser forteller om sankt Columba, som ledet et møte med kongene på Mullagh Hill nær Limavady i 575 e.Kr., et sted som nå er en del av Roe Park Resort.

## Populær kultur
### «Danny Boy»
Limavady er mest kjent for melodien «Londonderry Air» samlet av Jane Ross på midten av 1800-tallet fra en lokal felespiller. Melodien ble senere (ca. 1913) brukt til sangen «Danny Boy». Det er siden antatt at Jane Ross er den faktiske komponisten. Den mest kjente sangteksten ble skrevet av engelskmannen Frederic Edward Weatherly. Den første strofen lyder *«Oh» Danny Boy, the pipes, the pipes are calling...»*

### Arrangementer
Byen er vertskap for rekke kulturarrangementer, blant annet NI Super Cup, Danny Boy Jazz and Blues Festival, Roe Valley Folk Festival, Stendhal Festival of Art, og Bishop Hervey International Summer School.

## Referanser


## Eksterne lenker
* 
* Borough of Limavady 
* Limavady and the Roe Valley av Jochen Lueg
Norsk Myndeklubb

**Norsk Myndeklubb** (NMK) ble stiftet  11. mars 1946 med navnet *Norsk Afghaner Klubb*. Klubben er tilsluttet Norsk Kennel Klub og er topporgan for mynderasene afghansk mynde, azawakh, borzoi, italiensk mynde, polsk mynde, saluki, skotsk hjortehund, sloughi, spansk galgo, ungarsk mynde og whippet.

## Historie
Det var *Isabella Cavallini Tønnesen*, som drev oppdrett med afghaner, som tok initiativet til dannelsen av klubben. Allerede i startfasen ble mulighetene for å stifte en klubb som omfattet alle mynder undersøkt, men først i 1957 ble borzoi og whippet inkludert. Klubben byttet da navn til *Norsk Whippet, Russisk og Afghansk Myndeklubb* (NWRAMK).

I 1971 hadde klubben ca. 200 medlemmer, men antallet steg drastisk da Norsk Kennel Klub (NKK) i 1972 vedtok at klubben også skulle omfatte rasene irsk ulvehund, italiensk mynde, saluki og skotsk hjortehund. I 1975 fikk klubben NKKs godkjennelse til også å inkludere rasene faraohund, ibizahund og sloughi. Noen av disse rasene har siden forlatt klubben og dannet sine egne klubber. Greyhound-folket startet Norsk Greyhoundklubb allerede i 1952, og var således aldri med. Norsk Irsk Ulvehundklubb ble dannet i 1977. Podenco-folket startet Podencoklubben i 1990. Den organiserer rasene etnahund, faraohund, ibizahund, podenco canario og podengo portugues.

Klubbens første lokalavdeling ble stiftet i Trøndelag samme år som ulvehundene forsvant til sin egen klubb. I 1990 byttet så klubben navn til det mer kortfattede; *Norsk Myndeklubb*.

## Eksterne lenker
* Norsk Myndeklubbs hjemmesider
Limavady (distrikt)

**Limavady** (irsk **Léim an Mhadaigh**) er et distrikt i grevskapet Londonderry i Nord-Irland. Administrasjonssenteret er byen Limavady. 

Elven Roe renner gjennom distriktet, som strekker seg fra Sperrinfjellene i sør til Benonestranden ved Atlanterhavet. Denne stranden var den første i Nord-Irland som fikk et blått flagg for sin høye kvalitet. 

## Byer og landsbyer

*Ballykelly
*Dungiven
*Limavady
Dungiven

**Dungiven** (irsk: *Dún Geimhin*, Gevins borg») er en liten by, verdslig sogn og bydistrikt i grevskapet Londonderry i Nord-Irland. Den ligger ved foten av Sperrinfjellene. Den er nær hovedveien A6 fra Belfast til Derry, som omgår byen, og er lokalisert der hvor elvene Roe, Owenreagh og Owenbeg møtes ved foten av fjellet Benbradagh, som er 465 moh. I nærheten ligger Glenshanepasset, en fjellovergang hvor veien stiger til over 300 meter. Byen og området ligger innenfor distriktet Causeway Coast and Glens. I henhold til folketellingen i 2021 hadde byen en befolkning på 3346 innbyggere.

## Historie

Det er bevis på bosetting i området i minst 1000 år. Det kan ha vært et kloster i området en gang på 700-tallet. Det ble uansett etablert et nonneklosteret Dungiven Priory (St Mary's) underlagt augustinerordenen på 1000-tallet. Ruinene inneholder graven til O'Cahan (Cooey na Gall O' Cahan), lagt til hvile i 1385. Den regnes av mange som den fineste middelaldergrav i Nord-Irland. Familien bygde et forsvarstårn i vestenden av kirken. 

Kirken har ikke vært i bruk siden 1711, men det kommer stadig pilegrimmer til stedet. Utenfor kirken er det et kratt av tornbusker som skjulte en «bollestein», engelsk *bullaun*, fra irsk *bullán*, som kanskje opprinnelig en kvernstein brukt av munkene. Tilreisende henger ofte tøystykker i treet over denne steinen. Det er uklart når denne tradisjonen oppstod, men Dungiven er et populært sted å reise for troende for å be om helbredelse fra fysiske lidelser, særskilt for mirakuløst å bli leget for vorter.

Byen har sin opprinnelse som en festning, Dungiven Castle, som har røtter tilbake til 1100-tallet. Festningen tilhørte den irske klanen O'Cahan eller O’Kane (irsk: *Ó Catháin*) som var den lokale maktfaktoren i området. På 1200-tallet gjennomgikk festningen en omfattende rekonstruksjon, og forvandlet det til en mer formidabel forsvarsanlegg. Under bosetningen i Ulster i på 1600-tallet ble byen ekspropriert fra innfødte irer og gitt til Skinners' Company i London som drev handel med skinn og pelsverk. Bosetningen i Ulster hadde til hensikt å erstatte innfødte irer med skotske og engelske nybyggere som var forventet å være tro mot den britiske tronen. I løpet av denne tiden mistet O'Cahan-klanen, som katolske grunneiere, grepet om Dungiven Castle, og landet ble konfiskert av den engelske kronen. I 1608 ble festningen gitt til kaptein Edward Cary, en engelsk militæroffiser som spilte en betydelig rolle i den britiske koloniseringen. Bare den ytre murverkene og borggården er igjen på eiendommen til Dungiven Castle i dag.

I 1971 ble det forsøkt å opprette et eget parlament for Nord-Irland i Dungiven.

## Referanser


## Eksterne lenker
*
Portstewart

**Portstewart** (irsk: *Port Stíobhaird*) er en liten by i grevskapet Derry i Nord-Irland. Det er en badeby, noe bedre enn nabobyen Portrush, som ligger i rett over grensen til grevskapet Antrim. Turisme er en viktig næringsvei. Dens havn og naturskjønne gangveier og stier langs kysten danner en atlantisk promenade som fører til er kjent for sine fine strand, som er spesielt populær feriegjester om sommeren og surfere året rundt. Byen har tre golfbaner, som alle tilhører Portstewart Golf Club. Å spille golf der er en spesiell utfordring på grunn av den sterke vinden som nesten alltid blåser inn fra Atlanterhavet. Stranden er i overkant 3 km lang, og eies av National Trust. Byen hadde en befolkning 7 854 innbyggere ved folketellingen i 2021.

## Beskrivelse

Portstewart var et populært feriemål for viktorianske middelklassefamilier. Den lange, halvmåneformede strandpromenaden er skjermet av steinete nes. Det er en rimelig velstående by. Dette er et av de mest velstående områdene i Nord-Irland. I en indeks for valgavdelinger i Nord-Irland ble valgkretsen Strand Ward, som det meste av byen er innenfor, er byen rangert som nummer 570 av de 582 avdelingene.

Boligprisene i Portstewart har vært blant de høyeste i Nord-Irland. Tidligere bodde mange av studentene fra University of Ulster i Coleraine i Portstewart, men etter at byen popularitet har økt er det få studenter som har råd til å bo der. Portstewart er en av de mest integrerte byene i Nord-Irland med den religiøse demografien som ligner på befolkningen i Nord-Irland som helhet. Relasjonene i samfunnet er generelt gode i byen. Dominican College, en katolsk grammatikkskole, er en av hovedskolene i området.

På klippen som ruver over den vestlige enden av strandpromenaden ligger et kloster med en internatskole.

## Historie

Portstewart ble grunnlagt i 1792 av John Cromie, som oppkalte den etter sine forfedre på morssiden, Stewarts of Ballylesse. En løytnant Stewart sies å ha fått en leiekontrakt av et landområde fra Alexander MacDonnell, 5. jarl av Antrim, i 1734. Før dette var området tidligere kjent på irsk som *Port na Binne Uaine*, et navn knyttet til den nærliggende øya og bydistriktet Benoney (en anglifisering av *Binne Uaine*). Navnet *Port na Binne Uaine* brukes fortsatt i dag sammen med den irske versjonen Port Stíobhaard.

Portstewart utviklet seg til en badeby av beskjeden størrelse på midten av 1800-tallet under påvirkning av en lokal utleier, John Cromie. Dens utvikling og vesen ble sterkt påvirket av den puritanske følsomheten til familien Cromie hvor uken syvende dagen, sabbatsdagen, var hellig grunnet Guds påbud i *Bibelen*. I tillegg kom den påfølgende motstanden mot en jernbaneforbindelse på midten av 1800-tallet.

## Referanser


## Eksterne lenker
*
Newry (andre betydninger)

**Newry** kan vise til:

*Newry i Nord-Irland, som er det opprinnelige Newry
*Newry, elv i Nord-irland, også kjent som *Clanrye*
*Newry, Maine, USA
*Newry, Pennsylvania, USA
*Newry, Minnesota, USA
Chamonix

**Chamonix-Mont-Blanc**, eller bare **Chamonix**, er en by med  innbyggere per  som ligger ved foten av Mont Blanc i departementet Haute-Savoie i regionen Auvergne-Rhône-Alpes, sørøst i Frankrike. Chamonix er et populært vintersportssted og regnes som ekstremsportens hovedstad i Europa. De første olympiske vinterlekene ble avholdt her i 1924.

## Geografi
Chamonix ligger på rundt  moh i Chamonix-dalen, som løper nordøst til sydvest med elven Arve. På den sørøstlige siden av Chamonix ligger Mont Blanc, det høyeste fjellet i Vest-Europa med sine  moh. Mens på den nordvestlige siden av byen ligger fjelltoppen Le Brévent ( moh.). En rekke andre landsbyer hører også innunder kommunen, blant disse er: Les Bossons ( moh.), Les Praz ( moh.), Argentière ( moh.) og Le Tour ( moh.). Chamonix grenser til Aostadalen i Italia gjennom Mont Blanc-tunnelen og Martigny i Sveits igjennom Col de Montets passet (1461 moh.).

## Severdigheter
Sør for Chamonix ligger flere fjelltopper, blant annet Aiguille du Midi ( moh.) og Mont Blanc. For å komme opp til Mont Blanc må man benytte en gondolbane halvveis opp. Etter det kan man klatre opp langs isbreer. Det er også mulighet til å ta hele gondolbanen til toppen av Aiguille du Midi. Derfra ser man over til Mont Blanc.

## Befolkningsutvikling
;Antall innbyggere i kommunen Chamonix

## Referanser


## Eksterne lenker
* 
* Kommunedata INSEE
Franz Beckenbauer

**Franz Anton Beckenbauer** (1945–2024) var en tysk fotballspiller og -trener. Han vant VM både som spiller og trener. Beckenbauer, som fikk tilnavnet «*der Kaiser*» («Keiseren»), spilte for FC Bayern München og debuterte på  mot  i 1965. Den unge Beckenbauer ble raskt en stjernespiller, og utmerket seg i VM i fotball 1966 i England, da Vest-Tyskland fikk sølv.

Etter å ha vært midtbanespiller utviklet Beckenbauer en ny rolle, liberoen, en posisjon hvor han ble verdenskjent. Liberoen («den frie mannen») lå gjerne bak forsvaret som en ekstra midtstopper så lenge motstanderen angrep. Straks hans eget lag fikk ballen, styrte han sitt eget lags angrepsspill. Beckenbauer utførte disse oppgavene med stor eleganse.

I 1972 var Beckenbauer lagkaptein da Vest-Tyskland ble europamester, og siden vant VM i fotball 1974 på hjemmebane i Beckenbauers hjemby München.

I Bayern München høstet Beckenbauer en rekke seire. Laget vant blant annet serievinnercupen tre år på rad (1974–1976) og flere liga- og cupmesterskap. Mot slutten av karrieren flyttet Beckenbauer til USA, der han spilte for New York Cosmos, men gjorde comeback i Bundesliga for Hamburger SV i 1980. Beckenbauer la opp som spiller i 1982.

I 1984 ble Beckenbauer landslagstrener, og ledet laget til finalen i VM i fotball 1986, der det tapte for , og vant VM i fotball 1990 etter å ha slått Argentina 1–0 i finalen. Etter VM-seieren gikk Beckenbauer av som landslagssjef. Beckenbauer, Mário Zagallo og Didier Deschamps er de eneste som har vunnet VM i fotball både som spiller og som landslagssjef. 

I 1994 ble Beckenbauer president i Bayern München, og han hadde en ledende rolle da Tyskland fikk tildelt VM i fotball 2006.

Beckenbauer hadde en sentral rolle innen tysk fotball som leder, men også som kommentator. Han blir av mange betraktet som Tysklands beste fotballspiller gjennom tidene.

Beckenbauer var gift tre ganger og fikk fem barn. Ett av dem, Stephan, var også profesjonell fotballspiller, men døde av hjertesvulst 31. juli 2015.

## Klubber
* FC Bayern München (1958–1977)
* New York Cosmos (1977–1980)
* Hamburger SV (1980–1982)
* New York Cosmos (1983)

## FIFA-serien

På FIFA 07 FIFA 08 FIFA 09 FIFA 10 og FIFA 11 var han med på laget Classic XI. Der er blant annet Zico, Rudi Völler, Eric Cantona, Thomas Ravelli og Abedi Pele.
Han er en del av "Legends" på Ultimate Team (kun for Xbox 360 og Xbox One) i FIFA 15 og FIFA 16.

## Meritter
* 103 A-landskamper (14 mål)
* 19 VM-kamper (1966, 1970, 1974)
* VM-gull 1974, sølv 1966, bronse 1970
* EM-gull 1972, sølv 1976
* Serievinnercupen: 1974, 1975, 1976
* Cupvinnercupen: 1967
* Tysk mester: 1969, 1972, 1973, 1974, 1983
* Årets spiller i Tyskland: 1966, 1968, 1974, 1976
* Gullballen: 1972, 1976

## Referanser


## Eksterne lenker
* 
* 
* 
* 
*
Caterham

**Caterham** er et engelsk bilmerke som produseres av **Caterham Cars Ltd**, stiftet i 1973.

Bilmerket stammer fra Lotus, ved at salget av *[[Lotus Seven]]* sviktet, og Lotus ønsket å legge ned produksjonen av denne, og heller satse på blant andre *[[Lotus Elite]]*. Graham Nearn (1933–2009) hadde i 1959 startet Caterham Cars som forhandler av Lotus, og tilbød seg å kjøpe rettighetene til navnet, samt hele produksjonslinjen av denne serien og de ansatte. Dette gikk Lotus med på, og Graham Nearn valgte navnet Caterham, etter stedet der fabrikken lå (Caterham Hill). Satsningen viste seg å være lønnsom.

Bilen het fortsatt *Super Seven*, men i 1994 startet de også produksjonen av en større og mer moderat sportsbil, *Caterham 21*. I 2005 solgte Nearn selskapet til et engelsk investeringsselskap, *Corven Ventures*, som i 2012 solgte videre til andre interessenter.

Selskapet lanserte i 2023 den elektriske utgaven EV Seven. De lanserte også *Project V*, en elektrisk coupe med bakseteplass til en person. Dette har senere blitt endret så modellen er en 2+2.

Norge har egen Caterhamklubb.

## Galleri

Caterham R300.jpg|Caterham R300 Superlight
Caterham_factory_visit_-_Flickr_-_exfordy_(5).jpg|Fra fabrikken


## Referanser


## Eksterne lenker
*
Caracas

**Caracas** er hovedstad i Venezuela. Byen ligger nord i landet, nært Det karibiske hav. I 2004 hadde den en befolkning på 1,7 millioner innbyggere. Med omkringliggende byer og tettsteder er befolkningen 3,6 millioner.

Caracas er fødeby for Francisco de Miranda (*1750*) og «El Libertador» Simón Bolívar (*1783*).

## Historie
Caracas ble grunnlagt i 1567 under navnet *Santiago de León de Caracas* av den spanske oppdagelsesreisende Diego de Losada.

Et jordskjelv ødela Caracas på skjærtorsdag 26. mars 1812. Myndigheten i byen forklarte at dette var Guds hevn mot dem som gjorde opprør mot den spanske kronen.

Med økende utvinning av olje i Venezuela i første halvdel av det 20. århundre, vokste byen frem som et økonomisk senter. Byen var også et knutepunkt for trafikken mellom Europa og Sør-Amerika. Overlydsflyet Concorde hadde blant annet en periode ukentlige flyvninger til Caracas.

Byen har to relativt store fotballstadioner: Brigido Iriarte Stadion med rundt  tribuneplasser og Estadio Olímpico med rundt  plasser.

## Referanser


## Eksterne lenker
*
Antrim

:*For britiske krigsskip med samme navn, se [[HMS «Antrim»]]*

**Antrim**  (irsk: *Aontroim*, betydning «ensom åskam»; er en by og verdslig sogn, foruten også administrasjonsbyen i grevskapet Antrim nordøst i i Nord-Irland. Byen er også administrasjonssenter for distriktet Antrim and Newtownabbey. Den er lokalisert på bredden av elven Six Mile Water, på den nordøstlige bredden av innsjøen Lough Neagh, omtrent 35 km nordvest for Belfast. Den hadde en befolkning på 25 606 mennesker i folketellingen for 2021. Her ligger Kilroot kraftverk, som er et varmekraftverk og det viktigste og kraftigste i hele Nord-Irland.

I 1649 ble byen brent ned av general Monro. Den motsto angrep fra United Irishmen under det irske opprøret i 1798. Et 27&nbsp;m høyt, rundt tårn er alt som står igjen av et kloster fra det 10. århundre. Veggene er over en meter tykke, og sammenholdt med datering av tårnet tyder dette på at det ble bygget som et tilfluktssted under vikingangrep.

Misjonæren og forfatteren Alexander Irvine (1863&ndash;1941) vokste opp i Antrim. Huset han bodde i ligger i en smal sidegate til hovedgaten, og er merket med en blå plakett.

## Referanser


## Eksterne lenker
*
Julija Tymosjenko

**Julija Volodymyrivna Tymosjenko** (ukrainsk: Юлія Володимирівна Тимошенко; født 27. november 1960 i Dnipropetrovsk i Sovjetunionen) er en ukrainsk politiker og leder for partiet *[[Fedrelandsforbundet]]* (&#1041;&#1072;&#1090;&#1100;&#1082;&#1110;&#1074;&#1097;&#1080;&#1085;&#1072;). Hun var Ukrainas statsminister fra 18. desember 2007 til 4. mars 2010, da regjeringen ble avsatt gjennom mistillitsvotum i nasjonalforsamlingen Verkhovna Rada. Tymosjenko var også landets statsminister fra 24. januar til 8. september 2005. Julija Tymosjenko satt fengslet fra 2011 til 22. februar 2014 da hun ble sluppet fri, forøvrig etter et vedtak i Ukrainas parlament. Vedtaket var presset frem etter de langvarige demonstrasjonene kalt Euromajdan med utgangspunkt i Majdan Nezalezjnosti i Kyiv.

Tymosjenko regnes som en av de mest vestligorienterte og liberale politikerne i Ukraina. Hun ble betegnet som oransjerevolusjonens dronning. Tymosjenko har tidligere vært visestatsminister da Viktor Jusjtsjenko var statsminister i landet.

Tymosjenko fikk tilnavnet «gassprinsessen» da hun ble rik gjennom privatiseringer av landets energisektor mens hun var energiminister. Det antas at hun har en formue på rundt 60 milliarder kroner. (VG 19. desember 2007)

Hun var motstander av det Russlandsvennlige Kutsjma-regimet, og bekjentgjorde at hun ville rettsforfølge medlemmer av det gamle regimet for korrupsjon. Den 8. september 2005, ble hun og hennes regjering avsatt av president Jusjtsjenko etter en rekke fratredener sentralt i styringsverket og beskyldninger om korrupsjon. Den 18. desember 2007 ble hun igjen valgt til statsminister i Ukraina. Valget viste et knappest mulig flertall for henne, hun fikk 226 av de 450 stemmene i nasjonalforsamlingen. Mens forholdet mellom president Jusjtsjenko og Tymosjenko har forverret seg, har Tymosjenko forbedret sitt forhold til Russland og statsminister Vladimir Putin. 

Tymosjenko var kandidat til presidentvalget i Ukraina i 2010, der hun stilte for alliansen Julija Tymosjenkos blokk. I første valgomgang 17. januar fikk hun med 25,1 % nest flest stemmer og gikk videre til andre valgomgang 7. februar. I andre valgomgang fikk Viktor Janukovytsj 49 % av stemmene, mot 45,5 % for motstanderen Tymosjenko.
Tymosjenko ble i oktober 2011 dømt til sju års fengsel for maktmisbruk. Ifølge retten «gikk hun utover sine fullmakter da hun som statsminister inngikk gasskontrakter med Russland». Påtalemyndigheten mente kontraktene skadet Ukraina økonomisk.

2. oktober 2013 krevde Europarådets parlamentarikerforsamling at Tymosjenko ble løslatt.

Tymosjenko ble løslatt 22. februar 2014 etter flere måneder med uro i Ukraina. Den formelle begrunnelsen var at de forhold hun var dømt for, nå var avkriminalisert.

## Referanser


## Eksterne lenker
* 
* 
*  Omtale hos BBC News
Bushmills

**Bushmills** (irsk: *Muileann na Buaise*) er en landsby i grevskapet Antrim i Nord-Irland. Bushmills ligger cirka 95 kilometer fra Belfast. Navnet har den fra elven Bush og en stor vannmølle som ble bygget der tidlig på 1600-tallet. I henhold til folketellingen i 2021 har landsbyen en befolkning på 1247 innbyggere.

Den er best kjent for Old Bushmills Distillery, som ble grunnlagt i 1608 og dermed er verdens eldste lovlige destilleri som fortsatt er i drift.

Bushmills Live er en pop og rock festival som hvert år avholdes i Bushmills ved Bushmills destilleriet.

I nærheten ligger også Giant's Causeway, Carrick-A-Rede Rope Bridge og Dunluce Castle. Området er også interessant for turister som ønsker og oppleve innspillingsteder for Game of Thrones.

## Referanser


## Eksterne lenker
*
Glengormley

**Glengormley** (irsk: *Gleann Gorm Liath*, «Gormlaiths dal») er en by i grevskapet Antrim i Nord-Irland. Byen og dens bydistrikt på 215 acre ligger helt inntil grensen til Belfast, omkring en mil fra Belfast sentrum, og regnes som en forstad. Byen vokste opp rundt stedet hvor veiene fra Belfast til Antrim by og Ballyclare skiller lag. Den ligger også i det verdslige sognet Carnmoney og det historiske baroniet Belfast Lower. Ved folketellingen i 2011 hadde byen og dens bydistrikt 21 027 innbyggere.

Fra viktoriansk tid og fram til 1930-tallet var Glengormley ofte det endelige reisemålet på for arbeiderklassen i Belfast som søkte fritid fra storbyens skitt. De tre fremste stoppestedene var Belfast Castle, Belfast Zoo og dansesalen i Glengormley, overfor dagens Glen Inn. Reisen ble foretatt med trikk eller eller tog. Belfast Street Tramway Company erstattet vogner med hestetrukne sporvogner  og Cavehill og Whitewell Tramway-selskapet kjørte en damptrikk fra Glengormley til Belfast.

Dagens Glengormley ligger innen gangavstand fra friluftsområdet Cavehill Country Park og Belfast Zoo som nær 300 000 besøkende i året. I den sørlige enden av Glengormley er det en kino med 6 saler, bowlingbaner med 10 pinner, tre snookerhaller (to i den sørlige enden og en i den nordlige enden) og noen kommersielle lokaler.

9. november 1991 ble to katolske kvinner, mor og datter, drept i et brannbombeangrep mot deres hjem i Glengormley. En lojalistisk gruppe stod bak, men det har ikke blitt klart hvilken.

## Referanser


## Eksterne lenker
*